庚子春,惟敛步于品六居,朝夕枕于笔墨.闲静之余,尤感吾之诗书画印,叠堆累累,流散亦广,亦无章序.遂萌生集册成卷之意,或可赠朋予友,或可拢于书架,适时翻阅,聊以欣慰.
此回收集作品计诗稿二册与书画印痕一册,各得其卷.诗稿则分冷香忆旧,翰墨情怀,心路漫漫,人生际遇数章,各成一卷.山水丹青,纸墨书法,刀笔印痕,各选取数十件为一卷.凡此种种,多为近年创作所得,自不与五年前专集所列重复.
吾自幼好涂鸦,对笔墨有缘.及长,又好读古文典籍,得益颇多.而立后,游历四海,浪迹天涯,不惑后,归隐百卉谷十载,客寓荷城又数载,及至花甲,回归永嘉,渐悟笔墨似海,人生如灯,遂得以养性自成.
回首一顾,握笔竟六十余年,感叹须发皆斑之际,终有所悟.吾虽未得宝笈,却初识诗词之魂,则源于心神,止于声韵,尤在于放纵情怀.书法之法,则从造笔造字之初,无悖碑帖,善其毫行流水,无赘其式,精求章法畅然.丹青山水,则得于天地精华,着笔不重形实,而意在象虚,循于古法,越得自然理念,越得意境无穷.若论篆刻印章,则无论篆法刀法,惟求意境古拙,格调清雅.
尝静修于永福寺,禅悟于品六居.何为品六?六甲六路,六乐六书,六艺六韬,六根六本,六尘六色,六箴六德.祈念佛,思法,亲僧,学戒,布施,识天诸之六法,参悟儒,墨,名,法,道德,阴阳之六家.吾尚读之以学之,知之以伴之,习之以悟之.正所谓:品六居中知几味,诗书画印伴琴茶.
欧阳修曾言:吾家藏书一万卷,集录三代以来,金石遗文一千卷,有琴一张,有棋一局,而常置酒一壶,以吾一翁,老于此五物之间,是岂不为六一乎?而今,吾之品六居,又寻常乎?
庚子春夏,天下时态异乎,何止于喧嚣.恩师林之源先生静修于温州品六居,朝夕勤于笔耕,泼墨敷彩,吟诗篆刻,频获臻品,得四海文友赞叹,欲求墨宝者众�;蛸p析品鉴,或私藏传家,或置礼馈赠.然佳作亦由缘分,以稀为贵,以珍为宝,未可尽如人意,如愿收藏.诸友即呼吁出刊诗书画印合集,以其册而赏读慰藉.
因得嘱令,我代为收集整理先生作品,历时半载,多方奔波,今汇总付梓,得广陵书社刊行,已遂众愿.此次所收诗书画印作品,多为林之源先生近年所作,是续甲午之含珠阁版"冷香诗草",乙未之中国文联版"诗书画印集",又分诗作二册四卷,别为冷香忆旧,翰墨情怀,心路漫漫,人生际遇四类.书画一册,计划作六十九幅,书法二十九幅,印痕八十八枚,合卷分册,题为"品六居集".
古人云:诗中有画,画中有诗,诗画相融,方得意境.先生涉猎广泛,诗书画印皆通.其诗,或借景抒情,或借物言志,或怀古思乡,或透悟禅理,文字洗练,韵律严谨.其画,墨分五色,淡彩渲染,多显山川幽谷之意,使人观之,遐思于画外.其书法,虽承以法帖,效重王宗,又颜柳为骨,魏碑作魂,运笔行云,苍劲舒展,气势磅礴,落笔余声.其篆刻,吸汉魄从清风,古拙力道,神韵精到,方寸之间,已得气象万千.自古至今,书画兼工者有之,诗书兼工者有之,诗书画兼者亦有之,而诗书画印皆通者,罕之.先生深谙国学,俱得之,实属不易.先生佳作,往往信手拈来,不落俗套.其卷幅墨迹,诗语印痕,无不透释出一股隐逸洒脱精神.凡读先生作品,可达脱俗超凡境界,可悟山水田园逸趣,可享清明隽永气息.
我与先生结识二十余载,拜之为师,学诗写字,得悟甚多.虽致力于辑录先生作品,然四海浩阔,流散甚广,精力亦懈怠,墨宝难以尽收.犹是此次组稿,匆匆之际,错漏之处,遗珠之憾难免,是为愧疚.
每岁春,我皆至天门山采蕙兰植于书屋,今编"品六居集"之余,观书屋兰花开,偶得五绝以志:
今时兰蕙开,晨露去尘埃.
满屋清香韵,皆缘山上来.